edisnord/MILQA-question-generation huggingface dataset:
qgen: title: Prága context: IV. Károly császár halálának éve, 1378 egyúttal a nagy egyházszakadás éve is volt. Az ebből fakadó viták fokozták az egyház és a hívők közti feszültséget. Károly császár leánya, Anna, aki 1382-ben II. Richárd angol király felesége lett, magával hozta az országba John Wycliffe angol teológus tanait. Az új nézeteket osztotta Husz János is, a prágai egyetem tanára és az újonnan alapított Betlehem-kápolna prédikátora, aki 1402-től folyamatosan terjesztette igéit. Követelte, hogy az egyház térjen vissza a keresztény alaptanításokhoz és értékekhez, ossza szét vagyonát és adja vissza a Szentírás eredeti szövegének az azt megillető tiszteletet. Az egyre erősödő ellentét hatására a prédikátort az egyház kiközösítette.

Kérdések:
Mikor halt meg IV. Károly német-római császár?
Mikor volt a nagy egyházszakadás éve?
Kihez ment hozzá IV. Károly német-római császár Anna nevű lánya?
Mikor volt II. Richárd angol király esküvője?
Ki volt John Wycliffe?
Ki volt Husz János?
Mikor kezdte Husz János terjeszteni John Wycliffe igéit?
Mit követelt Husz János?
Hogy reagált az egyház Husz János prédikációira?
Miért tetszettek meg John Wycliffe tanai II. Richárd angol király feleségének?
Mit oktatott Husz János az egyetemen?
Boldog volt II. Richard angol király és Anna házassága?
qgen: title: Prága context: Husz 1415-ben Zsigmond császár védlevelével Konstanzba indult, azt remélve, hogy az egyházi zsinat meghallgatja. A meghívás csapdának bizonyult: Huszt elfogták és július 6-án máglyán elégették. Az árulás egész Csehországban villongásokat váltott ki. 1419-ben Jan Želivský prédikátor vezetésével nemzeti felkelés tört ki, amelynek csúcsán kihajigálták a tanácsnokokat a városháza ablakán: ez volt az első prágai defenesztráció. V. Márton pápa 1420-ban keresztes háborút hirdetett az ekkor már magukat egykori vezetőjük után huszitáknak nevező eretnekek ellen. A husziták Jan Žižka vezetésével megütköztek a Luxemburgi Zsigmond vezette keresztes seregekkel, és Prágától keletre (a mai Žižkov városrészben) legyőzték őket. A győzelem után alapították meg erődvárosukat, Tábort. A háború közel húsz évig húzódott. A császár többször egyezkedni látszott, majd mindannyiszor visszakozott. 1458-ban a huszitákhoz húzó Podjebrád György került trónra, ezért 1466-ban őt is kiátkozták. 1471-ben bekövetkezett halála után dinasztikus harcok következtek, végül 1526-ban, II. Lajos halála után I. Ferdinándot, a német császár fivérét választották trónra: ezzel kezdődött a 400 éves Habsburg-uralom.

Kérdések:
Hová indult Husz János 1415-ben?
Kitől kapott Husz János védlevelet konstanzi utazásához?
Mit akart Husz János Konstanzban elérni?
Meghallgatták Husz Jánost a konstanzi zsinaton?
Mikor halt meg Husz János?
Hogy végezték ki Husz Jánost?
Milyen hatása lett Husz János meggyilkolásának?
Ki vezette az 1419-es cseh nemzeti felkelést?
Mi az a defenesztráció?
Hogy nevezték magukat Husz János követői?
Ki volt a husziták vezetője?
Ki volt az első Habsburg uralkodó Csehországban?
Hol éghették meg Husz Jánost?
Mikor választották pápává V. Mártont?
Mi volt Jan Žižka foglalkozása eredetileg?
Milyen messze van Tábor Prágától?
Ki volt Csehország utolsó Habsburg uralkodója?
Milyen magasan voltak a prágai városháza ablakai, ahonnan kidobták a tanácsnokokat?
qgen: title: Prága context: A jezsuiták központja az általuk alapított Klementinum volt; innen terjesztették az ellenreformáció tanait, egyre inkább fokozva a vallási ellentéteket a Habsburg Birodalomban. 1618 májusában az uralkodó két katolikus helytartójának viselkedése annyira felháborította a cseh protestáns főurakat, hogy a Hradzsinban felkelés tört ki; a helytartókat és titkáraikat kihajították a vár ablakán. E tett (a második defenesztráció) váltotta ki a harmincéves háborút, amelyben Csehország és Prága is súlyos veszteségeket szenvedett. 1620. november 8-án az uralkodó katolikus seregei döntő győzelmet arattak a fehérhegyi csatában (Břevnov városrész) a cseh rendek csapatai fölött – a csatából elkésett a megválasztott király Pfalzi Frigyes és a könnyűlovasaival ugyancsak a csehek segítségére igyekvő Bethlen Gábor is. A győztesek a felkelés vezetői közül 27 nemesembert az Óvárosi téren lefejeztek. A várost ezután többször is idegen csapatok szállták meg: 1631-ben a szászok, 1648-ban a svédek.

Kérdések:
Hol volt Prágában a jezsuiták központja az ellenreformáció idején?
Kik alapították a prágai Klementinumot?
Mi volt a második prágai defenesztráció?
Kik nyertek a fehérhegyi csatában?
Kik vesztettek a fehérhegyi csatában?
Mikor volt a fehérhegyi csata?
Mely fontos uralkodók késtek el a fehérhegyi csatából?
Hol fejezték le a fehérhegyi csata után a felkelés vezetőit?
Mikor szállták meg Prágát a szászok?
Mikor foglalták el Prágát a svédek?
Állt valaha Prága svéd megszállás alatt?
Prága mely mai városrészében zajlott a fehérhegyi csata?
Miért nevezték a prágiai jezsuiták Klementinumnak a központjukat?
Mi az a Hradzsin?
Mely országok között zajlott a harmincéves háború?
Ki vezette a Prágát megszálló svéd csapatokat 1648-ban?
Kinek a győzelmével zárult a harmincéves háború?
qgen: title: Prága context: 1648-ra, a háború végére a Habsburgok elsöprő győzelmet arattak, Csehországot királyságból örökös tartománnyá alakították. Az udvar visszaköltözött Bécsbe, a protestáns cseh urak vagyonát elkobozták, megkezdődött az erőszakos németesítés, a cseh kultúra elfojtása. Prága lakossága a háború előtti 60 000-ről 20 000-re esett vissza. Győzött az ellenreformáció. A folyamatosan terjeszkedő jezsuiták 1625-ben megszerezték a Kisoldali-téren álló Szent Miklós-templomot is, és a helyén a 18. században felépítették a környéket ma is uraló barokk bazilikát. 1773-ig, rendjük feloszlatásáig a jezsuiták voltak a prágai vallási élet meghatározó szereplői.

Kérdések:
Ki győzött a harmincéves háborúban?
Mi lett a következménye a harmincéves háborúnak Csehország számára?
Mekkora volt Prága lakossága a harmincéves háború előtt?
Mennyivel csökkent Prága lakossága a harmincéves háború alatt?
=3. Hány ember élt Prágában a harmincéves háború kezdetekor?
=4. Mennyivel esett vissza Prága lakosságszáma a harmincéves háború alatt?
Melyik templomot szerezték meg a jezsuiták Prágában 1625-ben?
Mit építettek a jezsuiták a kisoldali Szent Miklós-templom helyére Prágában?
Mikor oszlatták fel a prágai jezsuita rendet?
Mikor lett Csehország Habsburg örökös tartomány?
Mekkora vagyont koboztak el a cseh főuraktól a harmincéves háború végén?
Hány méter magas Prágában a kisoldali barokk bazilika?
Miért oszlatták fel a jezsuita rendet Prágában 1773-ban?
Kik építették a prágai kisoldali Szent Miklós-templomot?
qgen: title: Prága context: A Habsburg-elnyomás bénította a cseh nép nemzeti törekvéseit. Prágát a Habsburgok teljesen átalakították, afféle barokk ékkővé tették – ezt elősegítette az 1689-ben pusztító óriási tűzvész is. A helyreállításhoz és az új épületek építéséhez az itáliai és német mesterek nyomdokain haladó hazai művészek is hozzájárultak. Ekkor jött létre a kisoldali paloták többsége, ekkor állították helyre a Hradzsint és a Loretát. Új templomokat építettek, parkokat alakítottak ki, barokk szobrokat állítottak a Károly hídra. A fejlődés a gazdasági életre is kihatott, spanyol, olasz kereskedők költöztek a városba, finanszírozva az építkezéseket, magukkal vonva a város népességének növekedését – a népesség 1771-re elérte a 80 000-t. A városban a gazdasági életen túl a művészeti is virágzott, játszott itt Haydn és Beethoven, Mozart pedig többször is visszatért Prágába, itt alkotva meg operáinak egy részét.

Kérdések:
Milyen stílusú épületeket emeltek a Habsburgok Prágában?
Mikor volt a nagy prágai tűzvész?
Milyen építőmesterek mintáját követték a cseh építőmesterek Prága tűzvész utáni újjáépítésekor?
A tűzvész után milyen fontosabb építkezések voltak Prágában?
Milyen kereskedők költöztek Prágába a tűzvész utáni újjáépítés idején?
Mekkora volt Prága népessége az 1770-es évek elején?
Mikor érte el Prága lakosságszáma a 80 000 főt?
Melyik bécsi klasszikus zeneszerzők játszottak Prágában?
Írt Mozart Prágában operát?
Milyen stílusú szobrokat állítottak a prágai Károly hídra a nagy tűzvész után?
Miért barokk stílusban építették újjá Prágát a Habsburgok?
Kik voltak a legjelentősebb cseh építőmesterek a nagy prágai tűzvész után?
Milyen műsorral lépett fel Beethoven Prágában?
Melyik operáit írta Prágában Mozart?
Hol lakott Mozart prágai tartózkodása idején?
qgen: title: Prága context: Az osztrák örökösödési háborúban 1741. november 26-án az egyesült bajor–francia hadak elfoglalták, de 1743 januárjában kénytelenek voltak azt visszaadni. 1744 szeptemberében Prága megadta magát Nagy Frigyes hadainak, de csakhamar visszakerült megint Mária Terézia birtokába. A hétéves háborúban Nagy Frigyes 1757-ben újra ostromolni kezdte, de a kolíni győzelem a várost az ostrom alól fölmentette.
1784-ben II. József a négy, addig önálló városrészt (Óváros, Újváros, Kisoldal, Hradzsin) egy egységgé tette, melyekhez 1850-ben hozzácsatolták a zsidó negyedet is, megalkotva ezzel a mai Prága magját. Az ipari forradalom Prágára is erősen hatott, a környék szénbányáira alapozva sorra építették a vasgyárakat. Karlín, Prága 1817-ben alapított ipari elővárosában húsz évvel később már 100 ezren laktak. Az első vasútvonal 1842-ben épült.

Kérdések:
Mikor foglalták el Prágát az osztrák örökösödési háborúban a bajor és francia csapatok?
Mikor vonultak be Prágába Nagy Frigyes csapatai?
Ki ostromolta Prágát 1757-ben?
Mikor egyesült Prága négy nagy önálló része egy várossá?
Ki egyesítette Prága városmagját?
Mikor csatolták Prágához a zsidó negyedet?
Az ipari forradalom idején milyen iparág indult fejlődésnek Prágában?
Mikor alapították Prága mellett Karlínt?
Hányan éltek Karlínban 1837-ben?
Mikor épült az első prágai vasútvonal?
Miért vonultak ki a bajor és francia hadak Prágából 1743-ban?
Hol vannak Prága környékén szénbányák?
Hová vezetett Prágából az első vasútvonal?
Hogyan szerezte vissza Mária Terézia Prágát Nagy Frigyestől?
Miért egyesítette II. József Prágát?
Járt II. József Prágában?
qgen: title: Prága context: A 18–19. század fordulóján az általános elnémetesedésre nyílt elégedetlenséggel válaszoltak a csehek. A városban ekkor csak minden harmadik ember volt cseh, a meghatározó pozíciókban csupa németek ültek, az utcák német neveket viseltek. 1848-ban, a tavaszi forradalmak idején Prágában is lázadás tört ki. Júniusban összeült a városban a szláv kongresszus, és az utcára szólította a cseheket. Az Ausztria-ellenes tüntetést Windischgrätz tábornok leverette, de a nemzeti öntudat a század második felében erősödött. 1881-ben megnyílt a Prágai Nemzeti Színház, 1893-ban pedig a Nemzeti Múzeum.

Kérdések:
Prága lakosságának mekkora hányada volt cseh az 1800-as évek legelején?
Milyen nyelvű utcanévtáblák voltak Prágában a 19. század elején?
Mikor lázadtak fel a csehek Prágában a németek ellen?
Mi lett a sorsa az 1848-as Ausztria-ellenes prágai tüntetésnek?
Mikor nyílt meg a Prágai Nemzeti Színház?
Mikor nyitották meg a prágai Nemzeti Múzeumot?
1848-ban a csehek elűzték a németeket Prágából?
Mikor erősödött meg a cseh nemzeti öntudat Prágában?
A 18. század végén Prága lakosságának hány százaléka volt zsidó?
Kik vettek részt az 1848-as prágai szláv kongresszuson?
Járt Windischgrätz Prágában?
qgen: title: Prága context: Prágát, az ekkor még soknemzetiségű várost 1938-ban a németek szállták meg, és ettől kezdve a város történetében fontos szerepet játszó zsidóságot folyamatosan kitelepítették. A háború végére a prágai gettó lakosainak 90%-a halt meg megsemmisítő táborokban. A prágaiak 1945. május 5-én ismét fellázadtak a náci megszállás ellen, majd négy nappal később a Vörös Hadsereg bevonult a városba, az európai fővárosok közül utolsóként felszabadítva Prágát, amely csodával határos módon szinte sértetlenül vészelte át a háborút. Ez elsősorban a korábban német alárendeltségben harcoló, de a végén a németekkel szembeforduló, volt orosz hadifoglyokból Vlaszov által szervezett ROA (Orosz Felszabadító Hadsereg) bátor németellenes kiállásának volt köszönhető. Vlaszovot és parancsnoktársait 1946. augusztus 1-jén Moszkvában kivégezték (Forrás: Gosztonyi Péter történész).

Kérdések:
Mikor szállták meg Hitler csapatai Prágát?
Prága zsidóságának hány százalékát gyilkolták meg a németek a második világháborúban?
Mikor szabadították fel a szovjet csapatok Prágát?
A második világháború mekkora pusztítást végzett Prágában?
Mi volt Prágában a ROA?
Kikből állt a prágai ROA egység?
Mi lett a ROA parancsnokainak sorsa Prága felszabadítása után?
Ki volt a prágai ROA egység vezetője?
Hány prágai zsidót gyilkoltak meg a németek?
Hogyan lázadtak fel a németek ellen a ROA egység tagjai Prágában?
Milyen károkat okozott Prágában a második világháború?
Hány zsidó él Prágában napjainkban?
qgen: title: Prága context: A háború után a pár évtizeddel korábban még többségben levő németeket Németországba telepítették, a város fokozatosan egynemzetiségűvé vált. A többi kelet-közép-európai országhoz hasonlóan Csehszlovákiában is egypártrendszert alakítottak ki, amit az 1948-as választással alapoztak meg. Az új rendszer ellen tiltakozott az egykori elnök Beneš, és Jan Masaryk (Tomaš Masaryk fia) külügyminiszter is, akit nem sokkal később holtan találtak a Černín-palota udvarán (feltehetően kilökték az ablakon). Fokozatosan kialakult a Sztálinhoz hű totalitáriánus rendszer, amelyben a szovjet vezetőt a Letnán épített, 15 méter magas szoborral tisztelték meg. Az emlékművet csak 1962-ben bontották el.
1968 januárjában leváltották Antonin Novotný pártelnököt, helyére Alexander Dubček került, aki elsőként vezette be az emberarcú szocializmus fogalmát. A Prágai tavasznak nevezett viszonylagos szabadságot, a cenzúra eltörlésének felvetését, a párt vezető szerepének megítélését Moszkvából nem nézték jó szemmel, s 1968 augusztusában a Varsói Szerződés országainak csapatai (köztük Magyarország is) szovjet parancsra megszállták Csehszlovákiát.

Kérdések:
Hogyan változott meg Prága nemzetiségi összetétele a második világháború után?
Milyen állami vezetők tiltakoztak Csehországban az egypártrendszer kialakítása ellen?
Hogy halt meg Jan Masaryk?
Hol volt Prágában a nagy Sztálin-szobor?
Mikor bontották el a prágai Sztálin-szobrot?
Kit váltott le Alexander Dubček a pártelnöki székben?
Mikor lett Csehország vezetője Dubček?
Ki vezette be az emberarcú szocializmus fogalmát?
Mikor volt a prágai tavasz?
Melyik katonai szövetségbe tartozott Csehszlovákia és Magyarorszg 1968-ban?
Milyen magas volt a prágai Sztálin-szobor?
Segédkezett Magyarország a prágai tavasz leverésében?
Hány németet telepítettek ki Prágából a második világháború után?
Mi volt az emberarcú szocializmus definíciója?
Mennyi ideig tartózkodtak magyar csapatok Prágában 1968-ban?
Mely országok voltak a Varsói Szerződés tagjai 1968-ban?
qgen: title: Prága context: Az ezután bekövetkező konszolidációs politikát többen ellenezték. 1969. január 16-án Jan Palach húszéves, filozófia szakos hallgató tiltakozása jeléül felgyújtotta magát a Vencel téren, példáját hat héttel később Jan Zajíc követte. Véleményének megfogalmazására más módszert választott egy értelmiségi csoport: Václav Havel vezetésével 1977-ben megalapították a Charta ’77 mozgalmat, mely bírálta a kormány tevékenységét, és a Helsinki záróokmányban megfogalmazott emberi jogokhoz való viszonyát.
1989-ben a keleti blokk rendszerváltásai Prágát is elérték. A bársonyos forradalomnak nevezett átalakulás előestéjén, november 17-én 15 000 ember gyülekezett a Vyšehradon, megemlékezve a náci megszállás évfordulójáról. A terv szerint a tömeg a Vencel térre tartott, de a Narodní sugárútnál a rohamrendőrség elállta az utat, majd a két tábor között verekedés tört ki, egy Martin Šmid nevű diák meghalt, sokan megsérültek. Csakhamar megalakult a Václav Havel vezette Polgári Fórum, az egyre erősödő nyomás következtében az állampárt vezetői lemondtak.

Kérdések:
Hol gyújtotta fel magát Jan Palach?
Mikor gyújtotta fel önmagát Jan Palach Prágában?
Mikor alapították meg Csehországban a Charta '77 mozgalmat?
Kinek a vezetésével alakult meg a cseh Charta '77 mozgalom?
Miről szól a Helsinki záróokmány?
Mit bírált a cseh Charta '77 mozgalom?
Hány tiltakozó gyűlt össze 1989. november 17-én Prágában?
Hol csaptak össze 1989.november 17-én Prágában a tüntetők és a rendőrök?
Hogy hívták a prágai bársonyos forradalom első áldozatát?
Sikeres volt a Václav Havel vezette ellenzéki mozgalom?
Volt halálos áldozata a cseh bársonyos forradalomnak?
Hol tanult Jan Palach cseh diák?
Mi volt Václav Havel eredeti foglalkozása?
Hogyan korlátozta az emberi jogokat a cseh szocialista kormány?
Hány súlyos sérültje volt a Narodní sugárútnál történt összecsapásoknak 1989 novemberében Prágában?
Miért alakult meg a Polgári Fórum a Charta '77 mellett Csehországban?
Mit tanult a bársonyos forradalom első áldozata?
qgen: title: Prága context: Prága addig különálló négy városrészét, a mai Óvárost, az Újvárost, a Kisoldalt, és a Hradzsint II. József 1784-ben szervezte egy közigazgatási egységbe. A város további növekedése kapcsán 1850-ben Josefov, 1883-ban Vyšehrad, 1884-ben Holešovice, majd 1901-ben Libeň is a város része lett. 1922-ben 37 környező település beolvasztásával létrehozták Nagy-Prágát, amellyel a város lakosszáma 676 000-re növekedett. A város lakosszáma az 1 000 000-t 1938-ban érte el.
Az 1960-as és 70-es években az erőteljes szocialista városításnak köszönhetően további településeket csatoltak a cseh fővároshoz. 1960-ban 8, 1968-ban 17, 1974-ben pedig további 38 településsel bővült Prága területe.
1960–1990 között a város mindössze 10 kerületre oszlott, az újonnan a fővároshoz csatolt településeket egy kerületbe kényszerítve. Lakóik azonban ekkor is a település (immár városrész) eredeti nevét használták a kerület megnevezése helyett, ahogy ma is.

Kérdések:
Mikor egyesítette II. József Prágát?
Melyik négy különálló városrészből született meg Prága 1784-ben?
Ki egyesítette 1784-ben Prága négy városrészét?
Melyik városrészeket csatolták Prágához a 19. században?
Mikor lett Prága része közigazgatásilag Vyšehrad?
Hány települést olvasztottak be Prágába 1922-ben?
Mekkora lett Nagy-Prága népessége 1922-ben?
Mikor vált Prága milliós nagyvárossá?
Hány kerülete volt Prágának 1960 és 1990 között?
A Moldva melyik oldalán található több prágai kerület?
Mekkora volt Prága területe 1922-ben?
Hány kerületre osztották a cseh fővárost 1990 után?
1784-ben közigazgatási szempontból Vyšehrad Prága része volt?
A 19. században Libeň Prágához tartozott?
Miért csak 10 kerületre osztották Prágát 1960 és 1990 között?
Hány települést csatoltak Prágához 1960 és 1974 között?
qgen: title: Prága context: Ma a városon belüli közigazgatás két- vagy háromszintűnek tekinthető. Legfelső szinten áll a fővárosi önkormányzat (Magistrát hlavního města Prahy), mely felelős a tömegközlekedés megszervezéséért, a városi rendőrség, tűzoltóság, egészségügyi szervezetek fenntartásáért, a műemlékek fenntartásáért, a prágai állatkertért és mindenért, ami a város teljes területét érinti.
1990 óta a város 57 önkormányzattal rendelkező városrészre van felosztva (městské části) A városrészek felelnek a parkokért és a környezetvédelemért, a temetőkért, az iskolák felszerelésének megrendeléséért, számos sport- és kulturális tevékenységért, több szociális és egészségügyi programért, a kutyapiszok összegyűjtéséért és hasonlókért. A városrészek önkormányzatainak másik fontos tevékenységi köre a nyilvános területek tulajdonosi jogainak kezelése.
2001 óta az 57 városrészt 22 adminisztratív egységbe (správní obvody) sorolták, a nemzeti közigazgatás változásainak megfelelően. Minden adminisztratív egységben egy városrész felelős bizonyos tevékenységekért, szolgáltatásokért az adminisztratív egység egész területén.

Kérdések:
Hány szintű Prága közigazgatása?
Hogy hívják Csehorszégban a fővárosi önkormányzatot?
Miért felel a prágai fővárosi önkormányzat?
Hány állatkert van Prágában?
Hány kisebb önkormányzati egysége van Prágának 1990 óta?
Miért felelnek a prágai városrészek?
Hány középszintű közigazgatási egység van Prágában?
Prágában a fővárosi önkormányzat kezelésében vannak a parkok?
Miért a fővárosi önkormányzat kezelésében van a prágai állatkert?
Melyik városrészben van a prágai fővárosi önkormányzat?
Miért nem fővárosi szinten foglalkoznak Prágában a környezetvédelemmel?
Hány temető van Prágában?
qgen: title: Prága context: Prága gazdaságilag az egyik legintenzívebben fejlődő város Közép-Európában, érezhető a regionális központ kialakítására való törekvés, mely már részben sikerült is, hisz több nemzetközi cég Prágában alakította ki közép-európai központját. Többek között ezeknek is köszönhetően ma a 8 újonnan az Európai Unióhoz csatlakozott posztszocialista ország régiói közül a prágai az egyetlen, amely az egy főre vetített GDP-t tekintve meghaladja az uniós átlagot.
Az 1990-es évek végére a hollywoodi filmgyártás egyik kedvelt forgatási helyszíne lett. Mivel Prága nem szenvedett nagy károkat a második világháborúban, így a világháború előtt játszódó filmekben az amszterdami, londoni jeleneteket is gyakran ott forgatják. Az építészet, az alacsony árak és adók és a már létrejött filmgyártási infrastruktúra egyre több filmest vonz a városba.

Kérdések:
Mikor vált Prága kedvelt filmforgatási helyszínné?
Miért kedvelik a filmesek Prágát?
Milyen városokban játszódó filmeket szoktak Prágában forgatni?
Milyen nemzetközi cégek központja van Prágában?
Melyik híres filmeket forgatták Prágában?
qgen: title: Prága context: Óváros (Staré Město)Területén a 10. század elején apró, szétszórt települések keletkeztek, melyek fejlődését három főútvonal segítette elő, az utak mentén bajor kereskedők telepedtek le. Itt találtak menedéket az idegenből érkezett kereskedők, a királyi udvar piacudvara az ő számukra volt fenntartva. A piac körüli telepek egyetlen községgé egyesültek, s ekkor emelték a városfalakat is, majd az egész negyed városi rangot kapott a királytól. A terület a 15. században érte el fejlődése fénypontját. A huszita mozgalomban a kelyhesek központja volt. 1784-ben az egységes Prága központja. Jókai szerint „egyetlen nagyszabású múzeum”. Az Orloj az Óvárosi téren, a prágai városháza oldalán található óramű, amely évszázadok óta vonzza a látogatókat. A hatalmas időmérő szerkezet 1410 óta működik. 1597 óta 9 és 21 óra között óránként körben elvonulnak előtte az apostolok szobrai. Legutóbb a második világháború után restaurálták.

Kérdések:
Hogy hívják csehül a prágai óvárost?
Milyen nemzetiségű kereskedők telepedtek le a mai prágai óváros területén a 10. században?
Mi az Orloj?
Mikor készítették a prágai Orlojt?
Mióta vonulnak el a prágai híres óraszerkezet előtt az apostolok szobrai?
Ki készítette a prágai Orlojt?
Hány apostol szobra van az Orlojban?
Kinek a megrendelésére készítették a prágai Orlojt?
qgen: title: Prága context: JosefovJosefov, más néven Zsidóváros az Óvároshoz kapcsolódó városrész. A negyedet a Pařížská utca osztja két részre. Az elnevezést II. József császárról kapta, annak toleranciáját és liberális szellemiségét tisztelték meg vele. Zsidók a 10. század óta élnek Prágában, a 16. században egy ideig a keleti zsidók és a nyugati, Spanyolországból kimenekült szefárdok találkozóhelye lett a városnak e negyede. Legfontosabb épületei, emlékei: Maisel-zsinagóga, Pinkász-zsinagóga, Régi-új zsinagóga, Magas zsinagóga az Állami Zsidó Múzeummal, Klausz-zsinagóga, Spanyol zsinagóga, Franz Kafka szülőháza, Zsidó Tanácsháza, Régi zsidó temető, az Iparművészeti Múzeum (UPM), és kissé északnyugat felé a Szent Ágnes-kolostor.
Újváros (Nové Město)A IV. Károly császár által alapított városrész 1348-ban született. Központja a Vencel tér, több történelmi esemény színtere, ezt zárja le déli irányból a Nemzeti Múzeum palotaszerű épülettömbje. Jeles emléke még e városrésznek a Rendezvények háza (Reprezentációs ház), a Nemzeti Színház és az újvárosi városháza. Figyelemre méltó modern alkotás Frank Gehry Fred and Ginger becenévvel illetett üvegpalotája a Moldva partján, Václav Havel egykori lakhelyének közelében.

Kérdések:
Kik éltek hagyományosan a prágai Josefov városrészben?
Hol található a prágai zsidónegyed?
Melyik utca osztja ketté a prágai Josefov városrészt?
Honnan kapta nevét a prágai Josefov városrész?
Mióta élnek zsidók Prágában?
Vannak zsinagógák Prágában?
Hol található a Régi-új zsinagóga?
Ki alapította a prágai Újvárost?
Mikor alapították a prágai Újvárost?
Hol van a prágai Nové Město központja?
Hol van a prágai Nemzeti Múzeum?
Ki tervezte a prágai Fred and Ginger üvegpalotát?
Honnan kapta a nevét a prágai Pinkász-zsinagóga?
Miért pont Prágában találkoztak a 16. században a keleti és nyugati zsidók?
Mikor épült a prágai Iparművészeti Múzeum?
Ki tervezte a prágai Nemzeti Múzeumot?
A Moldva melyik partján található a prágai Újváros?
Mekkora a prágai zsidónegyed területe?
Hány zsidó él napjainkban Prágában?
qgen: title: Prága context: Hradzsin-negyed (Hradčany)A tulajdonképpeni várnegyed. Látnivalói a barokk kapun bejutva, ahol Szent Norbert szobra áll: Szent Rókus-templom, Strahovi Kolostor, Loretói Szűz Mária-templom, Černín-palota, Hradzsin tér, Érseki palota, Schwarzenberg-palota és Sarm-palota (szemben), Toscanai Palota vagy Külügyminisztérium, Martinic-palota, Sternberg-palota a Nemzeti Galériával, Hradzsin (maga a Vár) a Szent Vitus-székesegyházzal és a Királyi Palotával, a Szent György-bazilikával és kolostorral, az Arany utcácskával és a Daliborka toronnyal. A vár kertek sorával egészül ki. Szintén a Hradzsinban látható a 14. században élt és alkotott Kolozsvári testvérek egyetlen megmaradt szobra, amely Sárkányölő Szent Györgyöt ábrázolja (a szobornak vannak másolatai Budapesten és Kolozsváron).

Kérdések:
Hogy nevezik csehül a prágai várnegyedet?
Melyik székesegyház található a prágai Hradzsinban?
Hol van a prágai Arany utcácska?
Mikor készült a prágai Sárkányölő Szent György-szobor?
Kik készítették Sárkányölő Szent György Prágában található szobrát?
Hol vannak másolatai a prágai Sárkányölő Szent György-szobornak?
Van Budapesten szobra Sárkányölő Szent Györgynek?
Hol van a cseh Nemzeti Galéria?
Mikor épült a prágai vár?
Miért vannak a prágai Sárkányölő Szent György-szobornak másolatai más országokban?
Honnan kapta a nevét a prágai Arany utcácska?
Melyik Prága legnagyobb temploma?
Ki volt Szent Norbert?
qgen: title: Prága context: Kisoldal (Malá Strana)Az Óvárossal szemben, a Moldva túlpartján fekvő városrész, ahová a Károly hídon át juthatunk el a legkönnyebben. Itt tekinthetjük meg a barokk építészet legszebb prágai remekeit. Épületei a 18. század óta változatlanul maradtak fenn. Zegzugos utcái középkori nyomvonal mentén alakultak ki. Itt áll a két prágai Szent Miklós-templom egyike, a Szent Tamás-templom, a Wallenstein-palota, a Lichtenstein-palota, s itt található a hangulatos Kisoldali tér. A német nagykövetség a Lobkovitz-palotában, az olasz követség pedig a Thun-Hohenstein-palotában kapott helyet. A kisoldali Petřin-hegyre (magyarul: Lőrinc-hegy, de ezt kevésbé használják) sikló visz fel, itt áll az Éhségfal, a Csillagvizsgáló és egy kilátó.
Vyšehrad várnegyed
Vinohrady
Žižkov

Kérdések:
Melyik prágai városrész magyar neve Kisoldal?
Párgában az Óváros és a Kisoldal azonos partján fekszik a folyónak?
Melyik híd köti össze a prágai Óvárost és a Kisoldalt?
Mikor épültek a prágai Malá Strana barokk házai?
Hová visz sikló a prágai Kisoldalon?
Milyen nevezetességek találhatók a prágai Petřin-hegyen?
Vannak nagykövetségek a prágai Malá Stranán?
Hány templomot szenteltek Prágában Szent Miklós tiszteletére?
Milyenek a prágai Kisoldal utcái?
Honnan ered a prágai Malá Strana neve?
Üzemel sikló Prágában a Moldva jobb partján?
Mikor épült a prágai Csillagvizsgáló?
Hány méter hosszú a Károly híd?
Hogy néz ki a prágai Éhségfal?
Hol vannak a legszebb prágai barokk építészeti emlékek?
qgen: title: Prága context: Prága jellegzetességeihez, sajátosságához hozzátartozik a söröző (pivnica), a sörözők hangulata. A cseh polgárok mindennapi életéhez hozzátartozik a mindennapi, munka utáni sörözés, vagy csak "sörivás". Úgy mondják ugyanis, csak öt korsó sör elfogyasztásától beszélhetünk sörözésről, addig az csupán sörivás. A felkapottabb sörözőkben érdemes asztalt foglalni, éppúgy, mint nálunk mondjuk egy étteremben. Szintén kicsit meglepő, de nagyon kedves kulturális eleme a prágai sörözőknek a söralátéttel (sörkeksszel) történő rendelés: amennyiben asztalfoglalás után a középen elhelyezett alátétek közül magunk elé helyezünk egyet, az azt jelenti, kérünk egy korsó sört. Amennyiben a korsónk kiürül és az alátétet nem helyezzük az üres korsó szájára, automatikusan hozza a pincér a következő kört. A fogyasztást pedig az asztalunkon elhelyezett papírcetlin jelzi: minden egyes korsó sört egy rovátka jelöl. Sajnálatos módon ez a kedves rendelési szokás az utóbbi 10-15 évben erősen visszaszorulóban van, mivel a szokást nem ismerő külföldiek körében sok félreértésre adott alkalmat.
Néhány ismertebb prágai söröző [1]:
U Fleků [2]
U Zlatého Tygra (Az Aranytigrishez) [3]
Hostinec U Rotundi

Kérdések:
Hogy van csehül az, hogy söröző?
Hány korsó sörtől számít az ivás sörözésnek a csehek szerint?
szoktak Prágában asztalt foglalni a sörözőkbe?
Milyen tárgyat lehet használni sörrendelésre a prágai kocsmákban?
Hogy jelezzük Prágában, ha kérünk egy sört?
Hol jelzik a pincérek a fogyasztást a prágai kocsmákban?
Melyik prágai sörözők a legismertebbek?
Van Prágában arany tigrishez címzett söröző?
Melyik volt Hrabal kedvenc prágai sörözője?
Mekkora az egy főre eső sörfogyasztás Prágában?
Hány literes egy korsó a prágai sörözőkben?
Mikor alakult ki Prágában a söralátéttel való rendelés szokása?
qgen: title: Prága context: Jan Neruda (1834–1891) költő, író
Leopold Karpeles (1838–1909) zászlótartó őrmester az amerikai polgárháborúban, 1870-ben a Medal of Honor kitüntetettje
Bertha von Suttner (1843–1914) radikális pacifista író, Nobel-békedíjas
Josef Václav Myslbek (1848–1922) szobrász
Karl Kautsky (1854–1938) filozófus, a szociáldemokrácia egyik elméleti megalapozója
Rainer Maria Rilke (1875–1926) költő
Emmy Destinn (1878–1930) operaénekes
Jaroslav Hašek (1883–1923) író, humorista,
Franz Kafka (1883–1924) író, háza a Josefovban áll, de lakott az Arany Utcácska 22-es számú kis épületében is
Egon Erwin Kisch (1885–1948) író, újságíró, a „száguldó riporter”
Franz Werfel (1890–1945) író
Jaroslav Seifert (1901–1986) költő, irodalmi Nobel-díjas
Saul Friedländer (1932) izraeli író, történész
Jan Saudek (1935) fotóművész
Václav Havel (1936–2011) író, a Cseh Köztársaság volt elnöke
Madeleine Albright (1937) Prágában született amerikai politikus
Jiří Menzel (1938) filmrendező
Věra Čáslavská (1942–2016) hétszeres olimpiai bajnok tornász
Hana Mandlíková (1962) teniszező
Tomáš Rosický (1980) futballista
Jana Knedlíková (1989) kézilabdázó

Kérdések:
Mikor született Jan Neruda költő?
Az amerikai polgárháboró melyik zászlótartó őrmestere volt Prága szülötte?
Született Nobel-békedíjas Prágában?
Mi volt Rilke teljes neve?
Mi volt Jaroslaw Hašek foglalkozása?
Prága melyik szülöttét nevezték száguldó riporternek?
Milyen Nobel-díjat kapott Jaroslav Seifert?
Hol született Madeleine Albright?
Melyik nemzetközi hírű cseh filmrendező született Prágában 1938-ban?
Hány olimpiai aranyat szerzett Věra Čáslavská?
Hol lakott Franz Kafka Prágában?
Mi volt Václav Havel legmagasabb tisztsége?
Mikor halt meg Jiří Menzel?
Milyen számokban nyert olimpiát Věra Čáslavská?
Mikor költözött Izraelbe Saul Friedländer?
Melyek voltak Jiří Menzel leghíresebb filmjei?
Milyen miniszter volt Madeleine Albright?
qgen: title: Prága context: IV. Károly (1316–1378) német-római császár, cseh király, a város az ő uralkodása alatt került Európa vezető városai közé, nevéhez köthető a prágai egyetem megalapítása, valamint a Károly híd építése is
Jan Hus (1369–1415) vallásreformer
Jan Žižka (1370 körül – 1424) huszita vezető, tábornok, Prága védője
Judah Löw ben Bezalel (1525–1609) filozófus, a prágai zsidók szellemi vezetője
Tycho Brahe (1546–1601) csillagász
II. Rudolf (1552–1612) német-római császár, Prágát a Habsburg Birodalom fővárosává tette
Johannes Kepler (1571–1630) csillagász, Brahéval közösen dolgozott
Wolfgang Amadeus Mozart (1756–1791) zeneszerző, operái egy részét Prágában írta
Bedřich Smetana (1824–1884) zeneszerző, legismertebb darabja a Moldváról, Prága folyójáról szól. A vyšehradi nemzeti temetőben nyugszik
Leoš Janáček (1824–1928) Prágában tanult zeneszerző
Antonín Dvořák (1841–1904) zeneszerző, múzeuma van a városban, a vyšehradi nemzeti temetőben nyugszik
František Křižík (1847–1941) villamosmérnök
Tomáš Garrigue Masaryk (1850–1937) filozófus, politikus, a cseh függetlenedés élharcosa
Alfons Mucha (1860–1939) festő, képzőművész, a vyšehradi nemzeti temetőben nyugszik
Jože Plečnik (1872–1957) szlovén építész

Kérdések:
Hány évig élt IV. Károly német-római császár?
Mikor halt meg Jan Žižka?
Ki volt Judah Löw ben Bezalel?
Mi volt Tycho Brahe foglalkozása?
Kinek az uralkodása alatt lett Prága a Habsburg Birodalom fővárosa?
Mikor született Kepler?
Ki szerezte a Moldva című darabot?
Hol temették el Bedřich Smetanát?
Van Dvořáknak múzeuma Prágában?
Mi volt Masaryk teljes neve?
Mikor halt meg Alfons Mucha képzőművész?
Hány éves korában halt meg Mozart?
Hogy hivatkozik Jan Hus-ra a magyar történelemírás?
Hogyan halt meg Jan Žižka?
Mi Antonín Dvořák legismertebb darabja?
Miért költözött Jože Plečnik Prágába?
Miről ismert František Křižík villamosmérnök?
qgen: title: Puskás Ferenc (labdarúgó) context: Fontosabb címek és kitüntetések: FIFA Order of Merit; UEFA Order of Merit – smaragd fokozat; NOB Order of Merit; a Nemzet Sportolója; a Magyar Köztársasági Érdemérem középkeresztje; a Magyar Köztársaság tiszteletbeli nagykövete; a Köztársasági Elnök Arany Emlékérme; Budapest Főváros díszpolgára; Budapest I. és XIX. kerületének díszpolgára. A XX. század legjobb magyar sportolója (a Nemzeti Sport olvasói szavazása); a Real Madrid történetének legjobb játékosa (internetes szurkolói szavazás); a XX. század legjobb sportolója kitüntetés (AIPS); Aranyláb díj (Golden Foot); a FIFA SOS Gyermekfalvak magyarországi nagykövete; Magyar Örökség-díj. A Magyar Néphadsereg őrnagya, majd rehabilitálása után a Magyar Honvédség alezredesévé, ezredesévé, halála napján dandártábornokká léptették elő. Magyarország legnagyobb stadionja, az egykori Népstadion, valamint a felcsúti Pancho Aréna az ő nevét viseli. Felcsúton futballakadémiát, Kispesten általános iskolát, valamint Magyarország több településén és Ausztráliában utcát neveztek el róla. A 82656-os kisbolygó szintén az ő nevét viseli a világűrben.

Kérdések:
Mi alapján választották Puskást a XX. század legjobb magyar sportolójának?
Miért emelték dandártábornoki rangra Puskást?
Melyik stadiont nevezték el Puskásról?
Mely városokban van Puskás Ferenc utca?
Melyik kisbolygó kapta meg Puskás nevét?
Milyen címet kapott Puskás a Real Madriddal kapcsolatban?
Mikor választották Puskást a Nemzet Sportolójává?
Mely települések díszpolgári címével büszkélkedhet Puskás Ferenc?
Milyen kitüntetést kapott Puskás a Köztársasági Elnöktől?
qgen: title: Puskás Ferenc (labdarúgó) context: 1950 és 1954 között a magyar futballválogatott csapatkapitánya és a Budapesti Honvéd meghatározó egyénisége volt. Az 1956-os forradalom leverésének hírére Bécsben maradt, ahová rövidesen felesége és gyermeke is követte. Később Spanyolországba költözött, ahol 1958-tól a Real Madrid legendás játékosa lett. 39 évesen hagyott fel játékosi pályafutásával, utána futballedzőként tevékenykedett. 1991-ben végleg Magyarországra költözött, és 1992-ben az MLSZ utánpótlás-, majd nemzetközi igazgatója, végül 1993-tól egy rövid időre a válogatott szövetségi kapitánya lett. 2000-től Alzheimer-kórral és más betegségekkel küszködött, a kórházat csak ritkán hagyhatta el. Egészségi állapota egyre rosszabbra fordult, végül 2006. november 17-én hunyt el.

Kérdések:
Hogyan került Puskás Bécsbe 1956-ban?
Milyen tisztséget töltött be Puskás a magyar futballválogatottban 1950 és 1954 között?
Házas volt-e Puskás Ferenc 1956-ban?
Melyik csapatnál edzősködött Puskás Ferenc?
Melyik spanyol csapat játékosa volt Puskás?
Mikor halt meg Puskás Öcsi?
Mikortól élt Puskás ismét Magyarországon?
Melyik időszakban volt Puskás a magyar futballválogatott szövetségi kapitánya?
Miben halt meg Puskás Ferenc?
qgen: title: Puskás Ferenc (labdarúgó) context: Puskást tekintik minden idők legjobb magyar labdarúgójának. Nemcsak Magyarországon és Spanyolországban örvend máig is köztiszteletnek, de a sportág számos nagy alakja, például Cruyff, Beckenbauer vagy Di Stéfano is nagyra becsülte. Pelé úgy fogalmazott, hogy a Holdon is Puskás lett volna a legnagyobb játékos. Páratlan játékát a rendkívüli robbanékonyság, a tökéletes labdakezelés, a kiismerhetetlen cselek, a szellemes megoldások, a szinte centiméterre pontos átadások, a nem mindennapi helyzetfelismerés és a briliáns rúgótechnika jellemezte. Akaraterejét igazolja, hogy bár Spanyolországban nagy túlsúllyal jelentkezett játékra, átállt a spanyol ritmusra, és rövid időn belül lefogyott a megfelelő szintre. Harmincéves kora után is képes volt a megújulásra, és a publikumot a régi játékával, sőt néha annál is jobbal kápráztatta el. Ismert volt erős és hihetetlenül pontos ballábas lövéseiről.
Puskást az IFFHS a 20. század egyik legjobb európai játékosának tekinti. 2004-ben felkerült a neve a világ legjobb labdarúgóinak névsorát tartalmazó FIFA 100-as listára. A FIFA az év legszebb gólját lövő játékosnak járó díját a magyar csatárról nevezte el.

Kérdések:
Miért volt Puskásnak túlsúlya Spanyolországban?
Sikerült-e lefogynia Puskásnak Spanyolországban?
Mit mondott Pelé Puskás Ferencről?
Mely sportág nagy alakja Cruyff?
Mely lövései voltak különösen híresek Puskásnak?
Jobb lábbal is jól rúgott Puskás?
Kik kerülhetnek a FIFA 100-as listájára?
Milyen poszton játszott Puskás?
Jó volt-e Puskás helyzetfelismerése?
Milyen volt Puskás rúgótechnikája?
Hány éves koráig játszott Puskás?
Kinek jár a Puskás-díj?
qgen: title: Puskás Ferenc (labdarúgó) context: Puskás Ferenc apai ágon szegény sváb származású családba született Purczeld Ferenc néven (a dokumentumok szerint április 1-jén, az Uzsoki utcai kórházban, azonban az esetleges április 1-jei tréfák elkerülése végett a születésnapját április 2-án ünnepelte).
Édesapja, id. Puskás Ferenc (1903–1952) a Kispest FC játékosa volt, majd a Kispesti AC és jogutódja, a Budapesti Honvéd edzőjeként dolgozott. Édesanyja Bíró Margit (1904–1976) varrónő volt. A család 1937-ben magyarosította nevét Purczeldről Puskásra. A családban az anya és a gyerekek már nem beszéltek németül. Korai éveit egy kispesti házban töltötte, 32 felnőtt és 132 gyermek társaságában.

Kérdések:
Melyik napon tartotta Puskás a születésnapját?
Miért nem a születése napján ünnepelte Puskás a születésnapját?
Hol született Puskás Ferenc?
Melyik városban született Puskás?
Mi volt Puskás születéskori neve?
Mióta hívják Puskást Puskásnak?
Miért magyarosította a nevét a Puskás család?
Volt-e testvére Puskás Ferencnek?
Hány testvére volt Puskás Ferencnek?
Melyik évben született Puskás Ferenc?
Hol játszott id. Puskás Ferenc?
Puskás Ferencnek az édesanyja vagy az édesapja volt az idősebb?
qgen: title: Puskás Ferenc (labdarúgó) context: Tehetséges labdarúgó volt, már gyerekkorától kezdve remekül futballozott. Pénz hiányában ekkor még általában rongyokból készített labdával játszott a közeli grundon, ahol társaival napi tíz órát is eltöltött. Legjobb barátja, későbbi csapattársa, a szomszédban lakó Bozsik József („Bozsik Cucu”) volt. A másfél évvel idősebb „Cucut” tizenkét éves korában, az akkori szabályok szerinti korhatárt elérve, leigazolta a Kispesti AC kölyökcsapata. Puskás ezt látva addig könyörgött a klub intézőjének, hogy hamis igazolással, Kovács Miklós néven bevette őt is a csapatba. Édesapja mindkettejüket nagyon tehetségesnek találta, és igyekezett csiszolni a játékukon.
Puskás már 16 évesen bekerült a kispesti felnőttgárdába. A csapat tagjaként 1943 őszén játszott legelőször, miután egy influenzajárvány miatt több játékosnak is távol kellett maradnia a nagyváradi NAC elleni mérkőzéstől. Ekkortájt kezdték idősebb játékostársai „Puskás Öcsinek” szólítani, és ebből az időszakból származik a „Sváb” becenév is.

Kérdések:
Hogyan szólították játékostársai Puskást?
Milyen labdával játszott Puskás gyerekkorában?
Miért játszott Puskás rongylabdával gyerekkorában?
Ki volt Puskás Ferenc legjobb barátja?
Mi volt a beceneve Puskás legjobb barátjának?
Miért kellett hamis igazolás Puskásnak, hogy bevegyék a Kispesti AC kölyökcsapatába?
Hol kezdett futballozni Puskás?
Melyik csapat játékosa lett Puskás Kovács Miklós néven?
Hol nőtt föl Puskás Öcsi és Bozsik Cucu?
Mi volt Puskás Ferenc édesapjának foglalkozása?
Ki volt a Kispesti AC intézője, aki bevette Puskást a csapatba?
Tehetségesnek gondolta-e Puskás Ferenc édesapja Bozsik Józsefet?
Mikor játszott Puskás először a felnőtt csapat tagjaként?
Felnőtt volt-e Puskás 1943 őszén?
qgen: title: Puskás Ferenc (labdarúgó) context: Az Aranycsapat, élén Puskással, minden idők legsikeresebb magyar csapatává vált. 1950. május 14-től 1954. július 4-éig, a berni Wankdorf-Stadionban elszenvedett vereségig 32 meccsen keresztül nem kaptak ki (e sorozaton belül is csak négy döntetlen volt, a többi mérkőzést megnyerték). A legendás csapat összeállítása országszerte és külföldön is meglehetősen ismertté vált: Grosics, Buzánszky, Lóránt, Lantos, Bozsik, Zakariás, Budai, Kocsis, Hidegkuti, Puskás, Czibor.
Az Aranycsapat első nagy győzelme az 1952-es, Helsinkiben megrendezett nyári olimpiai játékok megnyerése volt. A következő siker 1953-ban érkezett el, mikor győzelmet arattak a legerősebb európai csapatok (a cseh, az olasz, az osztrák és a svájci labdarúgó-válogatott) részvételével (az Eb elődeként) megrendezett Európa-kupán, melynek döntőjében az újonnan épült római Olimpiai Stadionban 80 ezer néző előtt 3–0-ra verték meg az olasz csapatot. Puskás a torna legjobb góllövőjeként összesen tíz gólt szerzett, melyből kettőt a döntőben lőtt.

Kérdések:
Mi volt a neve minden idők legsikeresebb magyar csapatának?
Hány meccset nyert az Aranycsapat 1950. május 14-től 1954. július 4-éig?
Kikből állt az Aranycsapat?
Mikor lett olimpiai bajnok az Aranycsapat?
Hol tartották 1953-ban az Európa-kupa döntőjét?
Hány gólt szerzett az Aranycsapat az 1953-as Európa-kupa döntőjében?
Hány gólt szerzett Puskás az 1953-as Európa-kupa döntőjében?
Puskáson kívül ki lőtt még gólt az 1953-as Európa-kupa döntőjében?
Mikor tartottak Rómában olimpiát?
Melyik csapattól kapott ki az Aranycsapat 1954. július 4-én?
qgen: title: Puskás Ferenc (labdarúgó) context: Az Aranycsapat egyik legemlékezetesebb győzelmét 1953. november 25-én, a Wembley Stadionban lejátszott angolok elleni találkozón aratta, mely az „évszázad meccseként” vonult be a futballtörténelembe. A hazájában veretlen angol válogatottat 6-3-ra győzték le. Puskás két gólt lőtt. A csapat látványos támadójátékot mutatott be 4–2–4-es felállásban, amely forradalmi újításnak számított (a csapat játékrendszere többnyire 3–2–5-ös volt, ami 5 támadójátékost jelentett).
Az angolokat, akik a meccs kezdete előtt még jót mulattak az általuk alacsonynak és túlsúlyosnak tartott Puskás külsején, sokkolta az eredmény. Puskás legismertebb gólja, melynél a kapuralövés előtt a labdát egy elegáns mozdulattal visszahúzza, kicselezve az angol Billy Wrightot, látható a legtöbb futballról szóló dokumentumfilmben. Puskás ezt a meccset tartotta pályafutása legszebb eredményének. A következő év májusában a Népstadionban megrendezett visszavágóról az angolok 7–1-es vereséggel távoztak, amely szintén jórészt Puskásnak volt köszönhető. Emellett klubjánál, a Budapesti Honvédnél is eredményesen szerepelt.

Kérdések:
Mikor volt az "évszázad meccse"?
Kikkel mérkőzött meg az Aranycsapat az "évszázad meccsén"?
Hány gólt rúgott az Aranycsapat az "évszázad meccsén" az angoloknak?
Hány gólt rúgott Puskás az "évszázad meccsén" az angoloknak?
Milyennek tartották az angolok Puskást 1953-ban?
Melyik meccset tartotta Puskás a pályafutása legszebb eredményének?
Hol játszott Puskás 1954-ben?
Mi lett az eredménye az "évszázad meccse" visszavágójának?
Hány támadójátékos van a 4-2-4-es felállásban?
Hány gólt lőtt az angolok elleni 1954-es visszavágón Puskás?
Ki volt az Aranycsapat kapusa az "évszázad meccsén"?
Játszott-e Billy Wright a Népstadionban?
qgen: title: Puskás Ferenc (labdarúgó) context: Az 1954-es svájci világbajnokság legesélyesebbjének a magyar csapatot tartották. Az első két csoportmérkőzésük során 9–0-ra győzték le Dél-Koreát és 8–3-ra a nagyrészt cserejátékosokkal játszó nyugatnémeteket. Puskás bokája megsérült a meccs alatt, mikor a középhátvéd, Werner Liebrich a lábába rúgott. Több mérkőzés kihagyása után, annak ellenére, hogy lábsérülése még nem jött helyre, ismét játszott a németek elleni berni döntőben. Az első félidő elején két gyors góllal a magyar csapat 2–0-ra elhúzott, és az egyik gólt Puskás szerezte. A németek azonban tíz percen belül kiegyenlítettek. Ezután 65 percen át nem esett újabb gól. A 84. percben aztán Rahn a hálóba talált. Ezzel az Aranycsapat 2–3-ra elveszítette a döntőt (Puskás utolsó percben belőtt második gólját lesre hivatkozva nem adta meg a bíró, habár a tévékamerák által készített felvétel igazolja, hogy a találat érvényes volt. A mérkőzésről szóló dokumentumfilmekben azonban nincs olyan szögből felvétel, hogy ezt ellenőrizni lehessen – ha volna, bizonyára több honlap is közölné). Ez a vereség egy négy és fél éves veretlenségi sorozatnak vetett véget.

Kérdések:
Hogyan sérült meg Puskás az 1954-es svájci világbajnokságon?
Melyik testrésze sérült meg Puskásnak az 1954-es svájci világbajnokságon?
Kivel játszott döntőt az Aranycsapat  az 1954-es svájci világbajnokságon?
Ki lőtte az első gólt az 1954-es svájci világbajnokság döntőjében?
Milyen eredménnyel zárult az 1954-es svájci világbajnokság döntője?
Voltak-e fájdalmai Puskásnak az 1954-es svájci világbajnokság döntőjében?
qgen: title: Puskás Ferenc (labdarúgó) context: A világbajnokság után Puskás a Budapesti Honvéd és a válogatott játékosaként folytatta pályafutását. Az 1956-os forradalom kitörésekor a Honvéd egy Európa-kupa-mérkőzésen vendégszerepelt Spanyolországban, ahol 2–3-ra kikapott az Athletic Bilbaótól. Ezután a bizonytalan hazai állapotok miatt a csapat úgy döntött, hogy vár a visszatéréssel, és a decemberi brüsszeli visszavágó után elutazott a hazai vezetés által nem engedélyezett dél-amerikai turnéra. A januári visszatérés idejére a szovjet hadsereg már leverte a forradalmat, Puskás és a csapat néhány másik tagja pedig úgy döntött, hogy Bécsben marad, elkerülendő az országra váró megtorlást. Az Aranycsapat ezzel véglegesen feloszlott. Puskásék külföldön maradtak, mások pedig, mint például az Aranycsapat kapusa, Grosics Gyula, hazatértek.

Kérdések:
Ki volt az Aranycsapat kapusa?
Melyik csapat tagjaként utazott Puskás Spanyolországba 1956-ban?
Miért oszlott fel az Aranycsapat?
Kik maradtak Puskáshoz hasonlóan külföldön az Aranycsapatból?
Lőtt-e gólt Puskás az Athletic Bilbaónak 1956-ban?
A Honvéd vagy az Athletic Bilbao nyerte a brüsszeli visszavágót?
qgen: title: Puskás Ferenc (labdarúgó) context: 1957-ben Puskás előszerződést írt alá a Wiener Sportklubnál, azonban a többi emigráns játékoshoz hasonlóan ő sem rendelkezett játékengedéllyel, így a pályafutásában átmeneti szünet következett. Az emigráció miatt az MLSZ közbenjárására a FIFA 18 hónapra mindannyiukat eltiltotta a játéktól. Puskás ezután először Olaszországba, majd Spanyolországba költözött, hogy eltiltása után újra játszhasson. Azonban a legtöbb klubnál elutasították, mivel ekkorra már elmúlt 30 éves és emellett túlsúlyos is volt.

Kérdések:
Játszott-e Puskás a Wiener Sportklubban?
Miért nem játszott Puskás a Wiener Sportklubnál?
Miért utasította el több külföldi klub is Puskást?
Hány kiló volt Puskás Ferenc?
Miért tiltotta el a FIFA Puskást?
Mikor járt le Puskás eltiltása?
qgen: title: Puskás Ferenc (labdarúgó) context: 1956 decemberében a Honvéd a Real Madrid elleni barátságos mérkőzésen 5–5-ös eredményt ért el. 1958-tól a Honvéd technikai vezetője, Östreicher Emil sportigazgatóként dolgozott a Real Madrid elnöke, Santiago Bernabéu mellett. Első megbízásaként erősítést kellett találnia a csapat számára. Legelőször Puskást kereste fel Olaszországban, hogy magával vigye őt a Realhoz.
Puskás eltiltása ekkorra véget ért, és a Real időközben megszerezte sorozatban a harmadik győzelmét is az akkoriban létrejött UEFA Bajnokcsapatok Európa-kupájában. A Barcelonában légióskodó Kocsis Sándorhoz és Czibor Zoltánhoz hasonlóan Puskás is Spanyolországba költözött. Rövidesen barátságot kötött az akkor a világ legjobb játékosának számító Alfredo Di Stéfanóval. Közösen hatszor nyerték meg a nemzeti bajnokságot, és további három alkalommal hódították el a Bajnokcsapatok Európa-kupáját.

Kérdések:
Hol játszott Czibor Zoltán 1958-ban?
Ki vitte Puskást a Real Madridhoz?
Ki volt a Real Madrid elnöke 1958-ban?
Melyik bajnokságot nyerte meg Puskás Di Stefanóval?
Milyen kapcsolatban volt Puskás Di Stefanóval?
Kit győzött le a Real az UEFA Bajnokcsapatok Európa-kupájában?